Der var trængsel på stranden i Blokhus lørdag, hvor 21 koldblodsheste og deres ryttere var samlet til koldblodstræf. Foreningen Dansk Koldblod stod bag arrangementet, der havde til formål at vise, hvad de store koldblodsheste kan. Til arrangementet kunne man både få en tur i hestevogn på stranden eller bare se på, når rytterne kørte forhindringskørsel på topperbane. Alle heste og deres ryttere kørte også i optog gennem Blokhus by flere gange i løbet af dagen.
21 koldblodsheste var samlet lørdag i Blokhus.